'શિશુ વોર્ડમાં સ્ટાફને ટ્રેનિંગની જરૂર છે. નવા રોગોના ઉપચારો, કેટલાક રોગો કે બીમારીઓની નવી દવાઓ કે ઉપચારો શોધાયા હોય તો એ અંગે માહિતી મેળવવા, કઇ રીતે ઉપચાર કરવો એની જાણકારી માટે સ્ટાફને ટ્રેનિંગમાં મોકલવાનો હોય છે. પરંતુ લાંબા સમયથી શિશુ વોર્ડના સ્ટાફને ટ્રેનિંગમાં મોકલવામાં આવ્યો નથી. નાના બાળકો સફજન ન ખાઇ શકે, એમને પ્રવાહી ખોરાક આપવાનો રહે છે. કેન્દ્રમાં કોંગ્રેસની સરકાર હતી, ત્યારે બનાવવામાં આવેલ નીતિ મુજબ કેન્દ્ર સરકાર તથા રાજ્ય સરકાર તરફથી હોસ્પિટલને ફૂડ ગ્રાન્ટ પણ આપવામાં આવે છે. પરુંત સિવિલ હોસ્પિટલમાં બાળકોને પ્રવાહી ખોરાક આપવામાં આવતો નથી. રાજ્ય સરકાર દ્વારા લાખો રૂપિયાની ઇનોવા અને ટેમ્પો ટ્રાવેલર એમ્બ્યૂલન્સ માટે ખરીદવામાં આવી હતી. આટલા વર્ષોથી આ એમ્બ્યૂલન્સ પડી છે, પરંતુ એમાં લાઇફ સપોર્ટ સિસ્ટમ શૂન્ય છે. લાઇફ સપોર્ટ સિસ્ટમ એમ્બ્યૂલન્સનો પાયાનો નિયમ છે, એ વિના એમ્બ્યૂલન્સ સામાન્ય વાહન જેવી જ છે.'